b"\n_START_ARTICLE_\nJeremy Northam\n_START_SECTION_\nBiografia\n_START_PARAGRAPH_\n\xc3\x89s el m\xc3\xa9s jove dels quatre fills de la seva mare Rachel (nascuda Howard), professora d'economia, i del seu pare, John Northam, professor de literatura i de teatre, i especialista en Henrik Ibsen, que ha ensenyat al Clare College de la Universitat de Cambridge, i a la Universitat de Bristol._NEWLINE_Jeremy Northam fa els seus estudis superiors a la Universitat de Londres, on obt\xc3\xa9 en 1984 un Bachelor of Arts angl\xc3\xa8s. Estudia art dram\xc3\xa0tic a la Bristol Old Vic Theatre School. _NEWLINE_El 1989, reempla\xc3\xa7a Daniel Day-Lewis al primer paper de Hamlet i assoleix en 1990 el premi Laurence Olivier a la millor esperan\xc3\xa7a per la seva interpretaci\xc3\xb3 a The Voysey Inheritance de Harley Granville Barker._NEWLINE_Als anys 1990 i 2000, apareix a diversos films, com Carrington de Christopher Hampton (1995), Emma de Douglas McGrath (1996), The Winslow Boy de David Mamet (1999), Any Ideal Husband d'Oliver Parker (1999) i Enigma de Michael Apted (2001). Interpreta l'actor i cantant Ivor Novello a Gosford Park de Robert Altman (2001) que li val, amb els altres actors i actrius del film, el premi Screen Actors Guild al millor repartiment l'any 2002. Assumeix un triple paper al film de ci\xc3\xa8ncia-ficci\xc3\xb3 Cypher (2002) de Vincenzo Natali. _NEWLINE_A la televisi\xc3\xb3, \xc3\xa9s Dean Martin al telefilm americ\xc3\xa0 Martin and Lewis  (2002) i encarna Thomas More a la S\xc3\xa8rie de televisi\xc3\xb3 canadenco-irlandesa Els Tudors l'any 2007-2008."